b'\n_START_ARTICLE_\nPravljica o smrti\n_START_PARAGRAPH_\nPravljica o smrti je slovenska ljudska pravljica, ki jo je zapisal Janez Podgorski. Objavljena je bila v zbirki Slovenske ljudske pripovedi leta 1985, v kateri je zapisanih \xc5\xa1e 75 ostalih pravljic. Spremno besedo je napisal Milko Mati\xc4\x8detov, ilustrirala An\xc4\x8dka Go\xc5\xa1nik-Godec, zbrala ter uredila besedila Kristina Brenkova._NEWLINE_Slovenska ljudska pravljica je najvi\xc5\xa1ja in najstarej\xc5\xa1a oblika ljudske umetnosti. Razlikuje se od bajk, pripovedk, sme\xc5\xa1nic in legend po tem da se te ubadajo predvsem z ljudskim verovanjem, razlaganjem pojavov v naravi in z zgodovinskimi junaki, medtem ko pravljica pose\xc5\xbee v \xc4\x8dlove\xc5\xa1ko du\xc5\xa1o. Osnova ljudske pravljice je prepri\xc4\x8danje ljudi, da se dobro popla\xc4\x8da ter slabo kaznuje.Ta osnova pa je vodilo pravljice, ki se po navadi pojavlja v kompoziciji: \xc4\x8dlovek ki ga v resni\xc4\x8dnosti niso znali ceniti in so spregledali njegova dobra dela se odpravi v nami\xc5\xa1ljen svet in tam opravi juna\xc5\xa1ka dejanja ter se vrne nazaj kot zmagovalec. Med odlike Slovenske ljudske pravljice prav gotovo sodi to, da v njej ni ni\xc4\x8d odve\xc4\x8dnega. Opisi situacij ter dialog pa sta najpogostej\xc5\xa1i pripovedni sredstvi, ki pa sta brez pretiranih in zahtevnej\xc5\xa1ih situacij.\n_START_SECTION_\nVsebina pravljice\n_START_PARAGRAPH_\nPravljica govori o bogatinu, po katerega je nekega dne pri\xc5\xa1la smrt. Prosil je smrt naj mu prizanese, saj bi rad \xc5\xa1e \xc5\xbeivel. Preden se ji je dokon\xc4\x8dno vdal, se je odlo\xc4\x8dil, da jo pogosti. Odpeljal jo je v klet in ji pokazal ter ponudil najve\xc4\x8dji sod vina. Izpraznila ga je v trenutku. Nato jo je bogatin odpeljal \xc5\xa1e k drugemu in tretjemu sodu, ki ju je smrt prav tako izpraznila. Po tretjem sodu se je \xc5\xbee opijanila, kar je bil tudi namen bogatina. Vrgel jo je v prazen sod, kjer jo je imel zaprto celih sedem let. Medtem pa celih sedem let ni nih\xc4\x8de umrl. Svet se je pomno\xc5\xbeil in pohudobil. Nato pa je bog poslal angela na zemljo k bogatinu, naj smrt izpusti iz zapora. Spustil jo je, vendar pod pogojem, da ga ne bo nikoli ve\xc4\x8d nadlegovala. Smrt je nato hotela nadomestiti, kar je izgubila v sedmih letih. Nastala je kuga, druge bolezni, za katerimi je pomrlo ne\xc5\xa1teto ljudi. Bogatin pa je bil vesel, a ne za dolgo, ker se je postaral. Od starosti je bil ves polomljen in nadle\xc5\xbeen tako sebi kot drugim. Rad bi bil umrl, vendar smrti ni bilo ponj. Iskal jo je povsod po svetu, vendar je ni na\xc5\xa1el nikjer.\n_START_SECTION_\nLiterarne okoli\xc5\xa1\xc4\x8dine\n_START_PARAGRAPH_\n\xc4\x8cas dogajanja: ni dolo\xc4\x8den_NEWLINE_Kraj dogajanja: bogatinova klet_NEWLINE_Glavne osebe: bogatin, smrt_NEWLINE_Stranske osebe: angel, bog\n_START_SECTION_\nZunanji povezave\n_START_PARAGRAPH_\nhttp://sl.wikisource.org/wiki/Pravljica_o_smrti_NEWLINE_http://209.85.129.132/search?q=cache:BaEVpqtB9_MJ:www.sbaza.net/download_sb1_zip.php%3FClanekID%_NEWLINE_http://sl.wikisource.org/wiki/Pastir%C4%8Dek_NEWLINE_http://sl.wikisource.org/wiki/Podganek_NEWLINE_http://sl.wikisource.org/wiki/Praprotno_seme'